יו''ר הפד ג'רום פאוול קרא לפייסבוק אמש (ד') לעצור את מיזם פרויקט הקריפטו ליברה. לפי דיווח של סוכנות רויטרס, פאוול טען שהחברה לא יכולה להמשיך עם ההשקה עד שלא תתייחס ל"מספר סוגיות מדאיגות במיוחד". הערות אלה של הרגולטור הפיננסי החשוב בארה"ב מהוות סימן לכך שהרשויות האמריקאיות לא רואות בעין יפה את המהלך של הרשת החברתית.
בין היתר, התייחס פאוול לסוגיות של הלבנת הון, פרטיות, הגנת הצרכן ויציבות פיננסית של השוק. "איני חושב שהפרויקט הזה יכול להמשיך כך", אמר פאוול בעדות שמסר בפני ועדת הכספים של בית הנבחרים האמריקאי.
דבריו של פאוול אודות מטבע הקריפטו של פייסבוק הביאו לירידה של 7% בערך הביטקוין. הבעיה העיקרית שהעלה פאוול היא שמטבעות כגון ליברה אינם קלים לפיקוח, למרות שיש להם פוטנציאל תפוצה נרחב בתוך המערכת הפיננסית. עם זאת, לא ברור כיצד הבנק הפדרלי יוכל להאט את הפרויקט גם אם ירצה בכך בהתחשב בחקיקה המוגבלת בנושא מטבעות קריפטו וכסף דיגיטלי.
בתוך כך, נודע שגם בתעשיית הטכנולוגיה מתחילים לעלות קולות המפקפקים ביכולתה של פייסבוק לעמוד בלו"ז שהציגה ולהשיק את המטבע ב-2020 כפי שהתחייבה. פייסבוק חשפה את ליברה, המטבע, וקליברה הארנק הדיגיטלי הנלווה אליו ב-18 ביוני ועוררה מיד תגובה של המערכת הפוליטית האמריקאית מכל הפלגים ושדרשה להפסיק לאלתר את ההשקה שלו. כל הטענות האלה כולל החקיקה המגבילה נגד מטבעות קריפטו שכבר קיימת בעולם כגון בהודו או בסין מעמידות בספק את היכולת של פייסבוק להפוך את ליברה למוצר אמיתי ומוגמר.
האם הקליברה מאיימת על ההונאה הבנקאית ועל ההדפסות ההזויות למען הבנקי.?!
שוקי ההון קרסו ב 2009 עקב ההונאה הבנקאית- עלוו דיווחנו מזה שנים הבנקים המרכזיים מדפיסים - עבור הבנקי- ומהבנקי- ל שוקי ההון- ובעצם לעצמם הכל כדי שהציבור יכנס= יום אחד זה יגמר ועז ........ פייסבוק זה יותר מאיים אמין מהאחרים, והנייר ?